**ZAPISNIK**

**3. sjednice Gradskog vijeća Grada Šibenika**

Sjednica je održana 18. rujna 2013. godine u Gradskoj vijećnici na Trgu Republike Hrvatske s početkom u 9, 15 sati.

 Sjednici je predsjedavao dr.sc.Ivica Poljičak, predsjednik Gradskog vijeća, a zapisnik je vodila Mira Vudrag Kulić, viši stručni referent za sjednice u Tajništvu Grada Šibenika.

**Predsjednik Vijeća** je otvorio sjednicu. Srdačno je pozdravio dame i gospodu vijećnike, gradonačelnika i njegove zamjenike, pročelnike gradskih upravnih odjela, predstavnike medija i sve ostale nazočne sjednici.

Kazao je kako je prije nepunih mjesec dana preminuo Drago Skorić vijećnik Gradskog vijeća Grada Šibenika u prošlom sazivu. Zamolio je da se ovom prigodom prisjete, a to je i Statut definirao u kojem eksplicite piše da u znak sjećanja na dane kada je u Domovinskom ratu 1991. godine uspješno obranjen grad Šibenik. U gradu Šibeniku svečano se obilježavaju dani od 16. – 20. rujna kao Dani ponosa i slave. Tom prigodom se prisjećaju svih naših branitelja posebice onih koji su tom prigodom dali i svoj život. Ujedno je ovo i prigoda da minutom šutnje kao našem nekadašnjem vijećniku i braniteljima sa šibenskog područja da dadu minutu šutnje i za prvog Hrvatskog predsjednika i sve Hrvatske branitelje. Neka im je hvala, slava i spokoj vječni. Kazao je kako ima simbolike u današnjem danu 22 godine nakon, pa da se kratko prisjeti, naravno da je sve to skupa povijest i na nju smo ponosni, a ostalo je zabilježeno u dnevniku Centra za obavješćivanje kojeg su tih dana pozorno slušali da bi dobili vijesti iz prve ruke, pogotovo građani koji su se nalazili u skloništima ili u svojim kućama i između ostalog ostalo je zapisano sljedeće: „U sedam sati dio grada ostaje bez struje, u 7,59 avioni iznad Šibenika, u 8,17 veliki požar u Luci, pogonima Vinarije, to se nadovezuje na prethodna dva dana i cijelo razdoblje prije, u ponedjeljak je bila svirana opća opasnost i onda dolazi vrlo težak trenutak za sve nas koji nas je nadahnuo za daljnju obranu i čuvanje ovog dijela hrvatskog teritorija. To se dogodilo u 8,58 minuta kada je s mora pogođena kupola sv. Jakova dojavio osobno biskup šibenski pokojni Srećko Badurina. U 9,05 pogođena topovnjača i još jedan neprijateljski brod u Luci, u 9,45 četiri aviona iz pravca Mostara prema Šibeniku lete visoko, u 18,01 minutu pogođen terminal Luke i skladište Šipada, u 19,16 srušena lanterna na Jadriji“. Puno toga piše u izvješću tada Centra za obavješćivanje. Danas puni pravom to nazivaju Dani ponosa i slave i sjećaju se puna srca tih dana kada je Šibenik i šibenčani pružili otpor, othrvali se neprijatelju, velikosrpskom agresoru i nedvojbeno bili prekretnica u cijelom ukupnom Domovinskom ratu. Zahvalio se svim braniteljima, te kazao kako prelaze na utvrđivanje kvoruma.

Zamolio je vršiteljicu dužnosti tajnice Grada Šibenika Dianu Dulibić da obavi prozivku vijećnika radi utvrđivanja broja nazočnih vijećnika sjednici.

 Nakon obavljene prozivke utvrdio je kako je sjednici nazočno 20 vijećnika i imaju sve uvjete za pravovaljano odlučivanje na sjednici.

Osim vijećnika sjednici su bili nazočni i: gradonačelnik Željko Burić, dr. med., Danijel Mileta i Nikica Penđer, zamjenici gradonačelnika Grada Šibenika, v.d. tajnice Grada Šibenika Diana Dulibić, v.d. pročelnica Ureda gradonačelnika Ana Gojanović Rakić, v.d. pročelnica u Upravnom odjelu za društvene djelatnosti Mirjana Žurić, Miroslav Lucić, v.d. pročelnika u Upravnom odjelu za komunalne djelatnosti i gospodarstvo, Tihomir Paškov, v.d. pročelnika u Upravnom odjelu za gospodarenje gradskom imovinom, Ljiljana Giljanović, pročelnica u Upravnom odjelu za provedbu dokumenata prostornog uređenja i gradnju, Madlena Roša Dulibić, v.d. pročelnice u Upravnom odjelu za prostorno planiranje i zaštitu okoliša, Matija Bumbak, v.d. pročelnika Upravnog odjela za gospodarstvo, poduzetništvo i razvoj.

**Predsjednik Vijeća** je upitao da li ima primjedbi na zapisnik 2. sjednice Gradskog vijeća Grada Šibenika. Upitao je da li ima primjedbi.

Vijeće je jednoglasno prihvatilo zapisnik 2. sjednice Gradskog vijeća od 31. srpnja 2013. godine.

Prije prelaska na postavljanje vijećničkih pitanja utvrdio je da imamo novog vijećnika u Gradskom vijeću gospodin Damir Lučev, po slovu Zakona on već sada jest vijećnik, ali ostaje formalni dio koji trebaju napraviti, a to je da Mandatno povjerenstvo podnese Izvješće o tomu. Pozvao je predsjednika Mandatnog povjerenstva gosp. Željka Dulibića da podnese izvješće.

**Predsjednik Mandatnog povjerenstva Željko Dulibić** je kazao kako podneskom od 26. kolovoza 2013. godine vijećnica Gradskog vijeća Grada Šibenika Antonija Mišura, u skladu s člankom 79. stavak 6. Zakona o lokalnim izborima („Narodne novine“, broj 144/12), obavijestila je Gradsko vijeće Grada Šibenika da iz osobnih razloga svoj vijećnički mandat stavlja u mirovanje. Podneskom od 2. rujna 2013. godine Hrvatska demokratska zajednica – HDZ, Hrvatska stranka prava dr. Ante Starčević – HSP AS, Hrvatska čista stranka prava – HČSP, obavijestila je Gradsko vijeće Grada Šibenika da će Antoniju Mišuru za vrijeme mirovanja mandata vijećnice, zamjenjivati Damir Lučev. Polazeći od navedenog, Mandatno povjerenstvo izvješćuje da su ispunjeni uvjeti da mandat Antoniji Mišuri miruje, a da je zamjenjuje Damir Lučev.

**Predsjednik Vijeća, dr.sc. Ivica Poljičak** pročitao je tekst prisege:

“PRISEŽEM SVOJOM ČAŠĆU DA ĆU DUŽNOST VIJEĆNIKA U GRADSKOM VIJEĆU GRADA ŠIBENIKA OBAVLJATI SAVJESNO I ODGOVORNO, I DA ĆU SE U SVOM RADU DRŽATI USTAVA REPUBLIKE HRVATSKE, ZAKONA I STATUTA GRADA ŠIBENIKA, TE ĆU SE ZAUZIMATI ZA SVEKOLIKI NAPREDAK REPUBLIKE HRVATSKE I GRADA ŠIBENIKA“.

 **Vijećnik Damir Lučev** je rekao da priseže, te potpisao prisegu.

**AKTUALNI SAT**

**Predsjednik Vijeća, dr.sc. Ivica Poljičak** je kazao kako prelaze na dio sjednice koji se odnosi na vijećnička pitanja. To je definirano Poslovnikom u članku 55. gdje se daje okvir kako se pitanja postavljaju i kakvi bi trebali biti odgovori. Upitao je da li netko u ime kluba ima postaviti vijećničko pitanje.

**Vijećnik Joško Šupe** dostavio je pitanje na koje traži pismeni odgovor.

**Vijećnik Neven Periša** je kazao kako u ime HNS-a postavlja pitanje vezano za projekt izgradnje kolektora u Industrijskoj zoni Podi i za istočni dio grada i prigradska naselja Ražine i Brodaricu. Zanima ga da li će taj projekt biti završen s obzirom da sredstva za taj projekt osiguravaju Hrvatske vode u iznosu 90%.

**Gradonačelnik Željko Burić, dr.med.** je kazao kako taj projekt ide svojim tempom, ne vidi niti jedan problem koji bi eventualno mogao zaustaviti projekt gradnje kolektora u istočnom dijelu grada.

**Vijećnik Ante Gašperov** je kazao kako će početi sa stihom Dražena Zečića: „Prošlo podne, došla večer volja me za tobom prošla“. Pita gradonačelnika u prijašnjem mandatu HDZ-ova strana se zalagala za petlju Rokići, da li su istinu sada izgubili volju za tim projektom ili je prošlo podne vezano za nekvalitetan odnos županijske i gradske vlasti kad gradska vlast nije dala suglasnost i dali smo ostali bez petlje i bez novca čijom greškom.

Drugo pitanje vezano je uz TEF. Ovih dana su se naslušali da je dug TEF-a 190 milijuna kuna i da TEF nije čist. Druga strana kaže da je dug 160 milijuna, a da je TEF čist. Neka gradonačelnik kaže koliki je to dug i kakvo je stanje u TEF –u. Predsjednika Gradskog vijeća poziva da ako je moguće i u njegovoj mogućnosti da se sazove jedna tematska sjednica po pitanju TEF-a. Dan danas oni vijećnici uistinu ne znaju kolika je tamo kvadratura. Da li je Banj napravljen na prostoru TEF-a koji je pod hipotekom, da li je bazen napravljen na prostoru TEF-a. Koja su to dugovanja-Čuo je da je za čišćenje TEF-a potrošeno35 milijuna, da li će se i dalje to nastaviti čistiti ili neće. Zašto se čisti ono što u jednom trenutku nije naše. Da li imamo potencijalnog investitora, da li netko ima interesa i da tu priču više završe kako TEF ne bi postao kao Otok mladosti. Želi da im se objasni jer je siguran da 90% vijećnika ne zna stanje TEF-a, ako ne mogu ništa riješit će se.

**Zamjenik gradonačelnika Danijel Mileta** je kazao kako nisu odustali od čvora Rokići kao ni od čvora Meterize. Ta dva čvora leže na cesti D8 i Hrvatske ceste su nadležne za njih. Imaju potvrde glavnog projekta za oba dva čvora. Tražili su od predsjednika Uprave Hrvatskih cesta sastanak. Vjeruje da će ju tijekom ovog tjedna dobiti termin. Ta dva čvora guraju i dalje. Zahtijevaju od Hrvatskih cesta da ulažu u Šibenik. Zadnjih 5-6 godina nisu financirale niti jedan razvojni projekt u gradu Šibeniku. Od većih projekata je bio most odnosno sanacija dijela potpornog zida između Njivica i Meteriza. To nisu razvojni projekti nego održavanje. Imaju dovoljno argumenata da to zahtijevaju od Hrvatskih cesta. Građevinska vrijednost ta dva projekta je svaki oko 17 milijuna kuna, s tim da je za Rokiće potrebno blizu 2 milijuna kuna za otkup zemljišta, te za čvor Meterize preko 5 milijuna kuna. Bitno je da krenu u taj razgovor u argumentirane zahtjeve. Cilj je da barem jedan od ova dva čvora ako ne i oba, obzirom da zadnjih šest godina investicijskih projekata od Tehnološke ceste nije bilo od strane Hrvatskih cesta u gradu Šibeniku, da oba ta dva projekta uđu u plan nabave Hrvatskih cesta za 2014. godinu.

**Gradonačelnik Željko Burić, dr.med.** je kazao kako će činjenično otprilike približiti problem TEF-a. Ova Gradska uprava je povukla predstečajnu nagodbu, predstečajna nagodba se uvijek može ponovno prijaviti. Kad se ulazi u predstečajnu nagodbu mora se točno znati koliko su nekome dužni. Činjenica da prijavite predstečajnu nagodbu potvrđuje da se dug priznaje ma prema kome se on odnosio. Tvrdi da dug prema INI nije definiran. Obavljeni su razgovori u Ministarstvu financija, Ministarstvu gospodarstva, Fonda za zaštitu okoliša i razgovori sa PIN-om, vrlo kvalitetno i vrlo konkretno. Sve ono što je odnos TEF-a, Grada i države odnosi se prema ministarstvima i Fondu je riješeno. Postignut je dogovor na obostrano zadovoljstvo. Ostao je problem INE i famoznog duga. U procesu predstečajne nagodbe Ina je mogla jednostavno reči gospodo križajte vi soje dugove kako god hoćete mi imamo hipoteku i nećemo u tome sudjelovati, tvrdeći da smo mi dužni ono što jesmo i jednostavno poslati TEF u stečaj. Da bi planirali jednostavne bilo kakve ad-hok akcije na osnovu pravnih činjenica zatražili su razgovor u Ini, prethodno te činjenice predstavili i osobno ministru financija gosp. Liniću i njegovim suradnicima,ministru gospodarstva gosp. Vrdoljaku i njegovim suradnicima kao i svim čelnim ljudima Fonda. To je bila zajednička akcija svih onih koji vole ovaj grad i bivšeg zamjenika gradonačelnika gosp. Vidovića koji je zajedno sa njim bio prisutan na sastanku kao i gosp. Petra Baranovića kad su razgovarali u Ministarstvu gospodarstva. Javno im zahvaljuje i tvrdi da je to način kako se stvari trebaju rješavati u interesu grada. Ništa nije sporno i ništa nije tajno, dužni su ono što oni kažu da su dužni. Rezultat razgovora u Ini je upravo suočeni s tim činjenicama, mora priznati da i oni nisu bili upoznati sa nekim pravnim detaljima da Grad Šibenik pošalje novu platformu samo prema Ini koja će biti predmet razgovora. To je upravo završeno, oni će to poslati Ini i u tim razgovorima će dobiti i podršku Ministarstva gospodarstva. Kada usuglase činjenice i konačno se dogovore tko je kome što dužan onda će ju predložiti i rješenje za taj dug. Cilj je izbrisati založno pravo i hipoteku s prostora TEF-a i konačno taj prostor privesti svrsi. Ne bi se ponovno vraćao na stare teme, Tef je čist, nije čisto sve to skupa u ovom trenutku je potpuno minorna stvar. Ako će biti korektni i kazati bez obzira koliko otpada ima ili nema na lokaciji TEF-a da nije priče sa Inom i ovog opterećenja već sada bi mogli raspisati natječaj za potencijalnog investitora. Da bi priveli TEF funkciji to ih trenutno ne opterećuje. Javno će obećati da će ova Gradska uprava privesti TEF svrsi.

**Predsjednik Vijeća dr.sc.Ivica Poljičak** vezano za prijedlog tematske sjednice je kazao kako je to pristup koji podupire, ali bi molio gradonačelnika i sve njegove bliže suradnike da ukoliko budu organizirali takvu sjednicu da bude konstruktivna, da mogu analizirajući postojeće stanje donijeti vrlo konkretne zaključke koji mogu biti njihova dobra pregovaračka pozicija u daljnjim pregovorima i svim razgovorima koji iz toga slijede, nije sklon sazivati tematske sjednice koje bi bile parlaonica. Za tematsku sjednicu je, ali da se onda ona vrlo kvalitetno u tom smislu pripremi.

**Gradonačelnik Željko Burić, dr.med.** je kazao kako je dobra tema da o TEF-u raspravljaju, ali da sačekaju zajednički nastup Grada i Ministarstva gospodarstva prema Ini. Dobro je da se svi vijećnici bez obzira na političku opciju uključe u rješavanje TEF-a. Njihova obveza je da svima predoče pravu realnu činjenicu i sačekaju kakav će odgovor Ine biti što će eventualno prvi sastanak donijeti i onda ih o tim stavovima izvijestiti.

**Vijećnica Anita Jakšić** je kazala kako se njeno pitanje odnosi na izgradnju turbo rotora na Baldekinu. Već je na prošloj sjednici postavljeno ovo pitanje, a ona je zamoljena od strane građana te gradske četvrti jer je tamo pravi prometni kolaps koji se treba što hitnije riješiti. Za projekt izgradnje turbo rotora već je izdana lokacijska dozvola i dio sredstava u proračunu je osiguran i njeno pitanje se odnosi na to što se čeka.

**Zamjenik gradonačelnika Danijel Mileta** je kazao kako podržava nastojanje uvažene vijećnice da se riješi problem križanja Bosanske ulice i Stjepana Radića. Što se tiče samog rješenja turbo rotora već su rekli kako smatraju da je to neadekvatno rješenje iz više razloga. Jedan od razloga je što se presijecaju pješački koridori što u svijetu realnosti dovodi u pitanje živote pješaka. Vezano za to imaju situaciju da je Gardski parking tamo napravio malo parkiralište koje bi onda izgubilo svoj ulaz, trebalo bi se rušiti i graditi. Sami turbo rotori u prometu su zamišljeni na drugačiji način. Ovo je jedan mini turbo rotor koji je zamišljen da bi se prilagodio križanju time on gubi i svoju funkciju protočnosti. Ono što smatraju kao dobro rješenje je klasično križanje sa još jednom ili dvije trake za skretanje u desno koje bi putem semafora itekako dobro služilo i pješacima i vozačima. U sljedećoj godini planiraju raditi to križanje, najmanji problem je izvući lokacijsku dozvolu. Potvrda glavnog projekta je ono što je potpuna dokumentacija, sredstva su osigurana na način da je upisano milijun kuna kojih praktički nema u proračunu.

**Predsjednik Vijeća** je kazao kako se sjednici pridružio vijećnik Tomislav Jurišič, tako da je nazočan 21 vijećnik.

**Vijećnik Ante Županović** je kazao kako ima dva pitanja. Jedno pitanje je već bilo postavljeno. Tiče se kolektora istočnog dijela grada. Nije zadovoljan odgovorom. Obzirom da je druga polovina devetog mjeseca, krajem prošle godine potpisan je ugovor sa EBERD-om. Taj kredit vraća Grad. Druga priča je što Hrvatske vode sudjeluju sa 90% sa 9 milijuna Grad. Zna da je bilo problema oko realizacije svega toga. U ono vrijeme nije bio zadovoljan s tim, htio je da se radi u pojedinim fazama, međutim EBERD to nije htio. Interesira ga što je s tim. Bilo je problema i sa vlasnicima lokalnih cesta. Šteta je jer 10 milijuna eura stoji na računu iako imaju fazu mirovanja toga kredita. Interesira ga da li su te prepreke otklonjene, ima par ljudi koji su se tužili zbog toga.

Za njegovo vrijeme Banj je trebao biti gotov 5.05.2013. još malo pa će biti i 5. 10. zna da je bila sezona kad je zastoj određenih radova, međutim neki unutarnji radovi se mogu raditi. Interesira ga da li je konkretno dogovoreno kad će ti radovi biti završeni. Molio bi da se neke stvari ne iznose paušalno. Ima ljudi koji su s jedne i druge strane jako dobro informirani i ima dosta konkretnih informacija o određenim stvarima.

Kad je riječ o petljama nije 17 milijuna svaka nego 25 milijuna kuna. Znaju koji su razlozi bili za Rokiće, koji su razlozi bili da se na neki način to skine opet u interesu grada. Zajedno sa Županijom dali su određeni prijedlog što se tiče četverogodišnjeg plana izgradnje cesta. Taj plan je napravljen, Meterize jesu u planu kao i petlja u Njivicama. Molio bi da budu konkretni u određenim stvarima i decidirani. Nema smisla da postavljaju pitanja ako neće ju dobiti konkretne odgovore.

**Zamjenik gradonačelnika Danijel Mileta** je vezano za treće pitanje kazao kako je sva dokumentacija u Gradskoj upravi, čvorovi su što se tiče građevinskog dijela cifre koje je rekao, što se tiče otkupa zemljišta cifre koje je rekao. Kad to zbroje dođu do cifre od 25 milijuna kuna. Mogu doći u Gradsku upravu i dobiti to na uvid.

Što se tiče odgovora na prvo pitanje koje je bilo postavljeno, a odgovorom nije zadovoljan dobit će ga pisanim putem.

**Gradonačelnik Željko Burić, dr.med.** je kazao kako sukladno predizbornom obećanju svi projekti koji su započeti bit će i završeni kako sv. Mihovil tako i plaža Banj. Problem plaže Banj je u principu vrlo jednostavan, imala je nerealni rok završetka uz činjenicu da su tvrtki Ran dozvoljeni radovi i u ljetnoj sezoni, a u drugoj polovini devetog mjeseca nisu završili radove odnosno izvođač ih nije završio. Ova Gradska uprava financijski itekako intenzivno prati izvođača radova na projektu Banj. U prvih šest mjeseci tvrtki Ran je isplaćeno 2 milijuna i 800 tisuća kuna, a u sedmom mjesecu i osmom mjesecu plaćeno 3 milijuna kuna. Plaža Banj ide do kraja. Cijeli taj kompleks ne doživljavaju kao plažu, nego kao sportsko-rekreacioni centar. Toj plaži će biti pridodati i novi sadržaji kako bi taj dio grada živio duže nego što je to samo kroz mjesec srpanj i kolovoz. Što se tiče Grada financijski prate izvođača koji nailazi na razno razne probleme naročito na plažnom objektu jer je dolazilo do predprojektiranja ovisno o tome kakva je eventualno buduća namjena objekta.

**Vijećnica Anita Škugor Kodžoman** je kazala kako ima jedno pitanje koje nije direktno vezano za nadležnost gradonačelnika, ali koristi prigodu da pita gradonačelnika kao instituciju koja može pokrenuti rješavanje problema na dobrobit svih građana. To pitanje se odnosi na Ininu pumpu u centru grada iza Gospe van grada. U vrijeme kada se ona radila sigrno ima opravdanje, međutim vremena se mijenjaju, došlo je do određenih promjena. Kakva je mogućnost da se sa pozicije gradonačelnika pokrene određena procedura kako bi se one izmjestile na neko adekvatnije mjesto.

**Gradonačelnik Željko Burić, dr.med.** je kazao kako i pumpna stanica na Vanjskom i na rivi su predmet razgovara sa Inom. Dakle u kompletu rješavanja TEF-a su stavljene i pumpne stanice u kojima je stav grada i njegov osobni stav da te dvije pumpne stanice moraju biti izmještene i Grad ima mehanizme da ih zatvori. Ina je prihvatila jedan prijateljski odnos Grada s činjenicom da će ju biti suradnici, a da se na njihovo zadovoljstvo pronađu nove lokacije i da se te pumpne stanice dislociraju. Pumpna stranica na rivi ima ionako uvjetnu dozvolu za funkcioniranje koja je vezana uz početak adaptacije Hotela Krka odnosno ex Revija koji su pokrenuti s mrtve točke i građani grada Šibenika će konačno doživjeti i obnovu Hotela Krke i ex Revije. Neće u detalje jer se radi o privatnim investitorima. Činjenica da će početi radovi na Hotelu Krka i na zgradi ex Revije automatizmom zatvaraju pumpu na rivi. Pumpa na Vanjskom nema taj automatizam ali ima milijun i jedan neispunjeni uvjet sigurnosti ekološke zaštite, prava građana na sigurnost i čisti zrak i to su dovoljni elementi. Aktiviranjem određenih inspekcijskih nadzora nad tom pumpnoj stanici da Grad zatvori tu pumpu i pumpa na Vanjskom će biti dislocirana ili dogovorom ili jednostavnim potezima Grada.

**Vijećnica Mira Vukšić** je kazala kako će postaviti jedno virtualno pitanje gradonačelniku. Iz medija je saznala da je Vlada odobrila sva dugovanja Nogometnog kluba Šibenik prema državi vrijedna 56 milijuna kuna da se ta dugovanja prebace na Grad Šibenik. Zanima je što to znači za Grad Šibenik i građane. Isto tako je zanima što je sa imovinsko-pravnim odnosima vezano za teren na kojem se nalazi igralište Nogometnog kluba Šibenik. Što je tih 56 milijuna kuna. Prošle godine su 5 milijuna kuna kupljene dionice Nogometnog kluba Šibenik, iz medija je također čula da se namjerava još dodatnih 5 milijuna kuna kupiti Ako postoji mogućnost da joj objasne što to znači virtualni novac.

**Gradonačelnik Željko Burić, dr.med.** je kazao kako nije nogometni fan, ali iznad svega apostrofira Nogometni klub kao znak prepoznatljivosti ovog grada. Ne samo Nogometni klub Šibenik nego i funcute kao sastavni dio ovog grada. Ovaj grad kao i što to grad Split brani svoju svetinju. Nažalost nisu u istom rangu natjecanja, tvrdi da će ju vrlo brzo biti. Grad će sve unutar zakonskih mogućnosti napraviti da sačuva Nogometni klub Šibenik iako misli da je on u ovom trenutku već sačuvan i ništa sporno se tu neće desiti. Napravit će sve da naši funcuti budu ponosni dio grada i da se bez srama kreću i prolaze očekujući i da će veliki dio torcidaša iz naših gradskih četvrti se prikloniti narančastoj boji. Nije Nogometni klub dužan Gradu Šibeniku ili obrnuto. Porezni dug Nogometnog kluba na osnovu poreza, dug prema državi, država prenijela Gradu Šibeniku. Na osnovu poreznog duga NK Šibenik državi sada je NK Šibenik dužan Gradu. Prva odluka je išla od 49 milijuna kuna, pa je i famoznih 4,75 milijuna kuna duga na osnovu transfera Rukavina bilo izdvojeno i to je bio razlog niza problema NK Šibenik. Zadnjom odlukom ministra Linića, odnosno Ministarstva financija to pridodano ukupnoj masi poreznog duga NK Šibenik. To znači da taj novac od transfera Rukavine treba kao živi, ne virtualni novac. Bivši kolega dr. Županović zna da još na posebnom računu postoji milijun kuna koji će kad to bude riješeno biti prebačeni, to je prevedeno 5 milijuna i 700 i 500 tisuća kuna, kolega Županović zna ugovor sa Zagrebačkom bankom da ide konkretnog novca NK Šibenik to je 6 milijuna. Time je zatvoren pretvorbeni klub i bit će ponosni trećeligaš i ništa dramatično mu se neće desiti. Zgrada uz stadion jer je stadion vlasništvo Grada je vraćena Gradu Šibeniku. Osporili su pretvorbu te zgrade u kojem je trenutku ona bila vlasništvo NK Šibenik i prijetila je opasnost ako klub ode u stečaj da će praktički biti izgubljena zgrada, te opasnosti nema. Grad Šibenik je vlasnik cjelokupnog kompleksa. Ne vidi niti jedan problem sa NK Šibenik, osim pod navodnike, a tu je i direktor NK Šibenik neka se trudi i neka nađe novca da NK Šibenik dalje funkcionira, a ono što će on reći je da Grad Šibenik neće iz Proračuna financirati nikoga. Niti jedan profesionalni sportski klub, jer to ni po zakonu više ne može biti. Pomoći da Klub izađe iz ovih problema da, a onda gosp. Novica neka žurno radeći danju i noću nađe vlasnika za jednu, pet, sto milijuna kuna kako god zna, a neka razmišlja kako će financirati Klub.

**Vijećnica Mira Vukšić** je kazala što je s dugom 56 milijuna kuna.

**Vijećnik Ante Županović** je kazao kako je to dug koji se prenosi na Grad, po toj osnovi Grad postaje vlasnik preko 80-90% NK Šibenik.

**Vijećnik Ivan Rajić** je kazao kako ima konkretno kratko pitanje koje se odnosi na školu u Raslini koja je u ružnom derutnom stanju. Kada će krenuti adaptacija te zgrade, jer ako se uruši ove zime, sigurnost djece će biti narušena.

**Gradonačelnik Željko Burić, dr.med.** je kazao kako kažu da kritika koji put mora biti bezobrazna, a on će iskoristiti tu varijantu da bude bezobrazan. Ova Gradska uprava radi u pronalasku načina kako će se financirati gradnja škole Ražine i Vrpolje. Slaže se sa vijećnikom Rajićem, obišao je školu, nije u sjajnom stanju kao ni škole u gradu. Škole traže ulaganje, velike novce i o tome će ju voditi računa. Postavlja pitanje što su radili četiri godine kada su bili na vlasti, mogli su obnoviti školu. Ono što nisu napravili očekuju od njih u tri mjeseca.

**Vijećnik Joško Šupe** je kazao kako bi njegovo pitanje bilo o imenovanju članova nadzornih odbora. Na stranicama porezne uprave razvidno je da su pojedinci koji su imenovani kao članovi nadzornih odbora na listi poreznih dužnika. Da li misle da je to u redu i moralno. Drugo pitanje bi također bilo u vezi članova Nadzornih odbora da se dostavi podatak o dugu članova po osnovi komunalne naknade.

**Gradonačelnik Željko Burić, dr.med**. je kazao kako ne zna sva imena trenutno, prihvaća pitanje i predlaže da dadu pismeni odgovor i analizirati upravo ono što je vijećnik rekao.

**Predsjednik Vijeća dr.sc. Ivica Poljičak** je kazao kako sa ovim mogu zaključiti aktualni sat. Predlaže da krenu na utvrđivanje dnevnog reda. Dobili su poštom prijedlog dnevnog reda, dio nadopune elektroničkom poštom u međuvremenu i dio materijala ih je dočekao na klupi. Uz predloženi dnevni red koji su dobili u materijalima imaju:

* Prijedlog odluke o suosnivanju Lokalne akcijske grupe „More 249“
* Prijedlog odluke o III izmjeni i dopuni Odluke o izradi III. Izmjena i dopuna Prostornog plana uređenja Grada Šibenika
* Prijedlog zaključka o prihvaćanju izvješća o korištenju sredstava tekuće pričuve Proračuna Grada Šibenika za mjesec kolovoz 2013.
* Prijedlog odluke o stavljanju izvan snage Odluke o prijenosu prava vlasništva dijela čest.br. 388/1K.O. Šibenik u korist Agencije za pravni promet i posredovanje nekretninama
* Prijedlog odluke o vrijednosti boda za obračun komunalne naknade
* Prijedlog odluke o izmjeni Odluke o komunalnoj naknadi
* Prijedlog odluke o izmjeni i dopuni Odluke o komunalnom doprinosu
* Prijedlog rješenja o dopuni rješenja o imenovanju Odbora za nagrade i druga priznanja

Otvorio je raspravu o dnevnom redu.

**Vijećnica Mira Vukšić** je kazala kako se ne slaže s ovom dopunom koja je dostavljena na radne stolove, osoba je koja neke stvari voli pročitati, naučiti i usporediti sa prijašnjim odlukama. Predlaže da se dopuna ne stavlja na dnevni red.

**Vijećnik Joško Šupe** je kazao kako u potpunosti podržava kolegicu Miru Vukšić. Ispred kluba zahtijevaju da se iz dnevnog reda makne Prijedlog odluke o vrijednosti boda za obračun komunalne naknade, jer vidi ad je riječ o povećanju iznosa. Neozbiljno je da im se u zadnji čas servira nešto što će sve građane Šibenika koštati.

**Vijećnik Neven Periša** je kazao kako u ime HNS-a vezano za Prijedlog rješenja o razrješenju i imenovanju članova Kazališnog vijeća Hrvatskog narodnog kazališta u Šibeniku da nije demokratski da na ovakav način raspravljaju i da to dobivaju tek danas na stol. Trebali bi biti upoznati jer rješenje o razrješivanju i imenovanju na ovaj način nije demokratski. Tražio je da dobiju ove materijale e-mailom i ranije jer je rečeno da će ju ih dobiti naknadno, ali nije u redu da dobiju danas na stol. I ako budu raspravljali o ovoj točki ako može potpredsjednik Kazališnog vijeća se obratiti Gradskom vijeću.

**Predsjednik Vijeća dr.sc. Ivica Poljičak** je kazao kako prije nego što riječ da predlagatelju kazat će ad ovo što je govorio vijećnik Periša za razliku od svih Upravnih vijeća poglavito trgovačkih društava Kazališno vijeće što izravno proizlazi iz Zakona bira ga i dalje predstavničko tijelo. Jedino ovlašteno tijelo koje može utvrditi taj prijedlog je Odbor za izbor i imenovanje. Tako ad su to stavili u dnevni red kao točku, a Odbor za izbor i imenovanje se jutros u vezi s tim sastao. Inače je to kada su ovakve promijene uobičajena praksa barem u dosadašnjem radu Gradskoga vijeća i nije praksa da članovi upravnih vijeća u trenutku kada ih se mijenja dolaze u Gradsko vijeće i da dobivaju riječ za govornicom Gradskog vijeća. To je ono što je s tim u vezi uvriježeno kao dosadašnja praksa u radu Gradskog vijeća. Prije negoli nastave dalje s utvrđivanjem dnevnog reda zamolio bi gradonačelnika kao predlagatelja da se izjasni u vezi sa ovim prijedlozima da se odustane od stavljanja dopunskih točaka dnevnog reda.

**Gradonačelnik Željko Burić, dr.med.** je kazao kako ostaje pri dopuni dnevnog reda.

**Predsjednik Vijeća dr.sc. Ivica Poljilčak** je kazao kako je upitao gradonačelnika koji su razlozi da se ide ovim putem i o tome su razgovarali na Međustranačkom vijeću. Kad utvrde dnevni red koji ide pisanim putem prema vijećnicima da koriste i dio elektroničke pošte, jer se uvijek pojavi točka dvije-tri. To nije nešto što je neuobičajeno u radu. S obzirom da je gradonačelnik odnedavno preuzeo vlast da se radi o točkama koje su od važnosti za njegov rad i za rad Gradske uprave. Ovaj put je prešao preko toga i prihvatio takvo razmišljanje smatrajući da sve što kao vijećnici mogu kazati žele kazati da mogu to napraviti i tijekom rasprave o tim točkama dnevnog reda. S tim da naravno sve točke koje se tu predlažu ima nekih koje su tehničke naravi, a ima i nekih koji izlaze iz tih okvira. U svakom slučaju oni kao vijećnici odlučuju o dnevnom redu. Zaključuje raspravu o dnevnom redu i kao što Poslovnik predviđa prvo se glasuje o ponuđenim amandmanima na dnevni red. Upitao je tko je za to da prihvate predložene amandmane na dnevni red.

Uz 14 glasova „ZA“ utvrđuje da je većinom glasova prihvaćena nadopuna.

Sada prelaze na utvrđivanje ukupnog dnevnog reda, na sljedeći način. Da se Izvješće mandatne komisije briše jer su ga kao izvješće odradili prije vijećničkih pitanja i primili na znanje. Točka 2. bi postala prva i tako sve redom pomjerile se prema naprijed. S tim da bi Prijedlog zaključka o prihvaćanju izvješća o korištenju sredstava tekuće pričuve Proračuna Grada Šibenika za mjesec kolovoz 2013. Ona bi se dodala sada točki 11. pod 11.d). Pod točku sada 2.j) bi se dodalo Prijedlog rješenja o dopuni rješenja o imenovanju Odbora za nagrade i druga priznanja, a sve ostale točke iz nadopune bi išle redom.

**D N E V N I R E D**

1. Prijedlog odluke o dodjeli priznanja Grada Šibenika u 2013. godini
2. Prijedlog Rješenja o izboru radnih tijela Gradskog vijeća Grada Šibenika:
3. Prijedlog rješenja o izboru Odbora za statutarno-pravna pitanja
4. Prijedlog rješenja o izboru Odbora za plan, financije i gradsku imovinu
5. Prijedlog rješenja o izboru Odbora za prostorno uređenje, komunalno gospodarstvo i stambene odnose
6. Prijedlog rješenja o izboru Odbora za gospodarstvo
7. Prijedlog rješenja o izboru Odbora za razvoj mjesne samouprave
8. Prijedlog rješenja o izboru Odbora za suradnju sa općinama, gradovima, regijama i međunarodnu suradnju
9. Prijedlog rješenja o izboru Odbora za društvene djelatnosti
10. Prijedlog rješenja o izboru Odbora za zaštitu okoliša
11. Prijedlog rješenja o izboru Odbora za prigovore i tužbe
12. Prijedlog rješenja o dopuni rješenja o imenovanju Odbora za nagrade i druga priznanja.
13. Prijedlog polugodišnjeg izvještaja o izvršenju proračuna Grada Šibenika za 2013.

godinu

1. Prijedlog odluke o organizaciji prijevoza putnika u javnom cestovnom autobusnom prometu na području Grada Šibenika
2. Prijedlog odluke o pristupanju podjeli trgovačkog društva Čistoća d.o.o. Šibenik i

osnivanju trgovačkog društva za obavljanje poslova Regionalnog centra za gospodarenje otpadom

1. Prijedlog odluke o uređenju prometa na otoku Zlarinu
2. Prijedlog odluke o dopuni Odluke o korištenju gradskih parkirališta
3. Prijedlog odluke o ukidanju statusa javnog dobra u općoj upotrebi čest.br. 400/5 K.O. Šibenik
4. Prijedlog odluke o ukidanju statusa javnog dobra u općoj upotrebi čest.br. 3684/2 K.O. Šibenik
5. Prijedlog rješenja o razrješenju i imenovanju članova Kazališnog vijeća Hrvatskog narodnog kazališta u Šibeniku
6. Prijedlog zaključka o prihvaćanju izvješća o korištenju sredstava tekuće pričuve Proračuna Grada Šibenika za:
7. mjesec travanj
8. mjesec svibanj
9. mjesec srpanj
10. mjesec kolovoz
11. Prijedlog odluke o suosnivanju Lokalne akcijske grupe „More 249“
12. Prijedlog odluke o III izmjeni i dopuni Odluke o izradi III. Izmjena i dopuna Prostornog plana uređenja Grada Šibenika
13. Prijedlog odluke o stavljanju izvan snage Odluke o prijenosu prava vlasništva dijela čest.br. 388/1K.O. Šibenik u korist Agencije za pravni promet i posredovanje nekretninama
14. Prijedlog odluke o vrijednosti boda za obračun komunalne naknade
15. Prijedlog odluke o izmjeni Odluke o komunalnoj naknadi
16. Prijedlog odluke o izmjeni i dopuni Odluke o komunalnom doprinosu

**Predsjednik Vijeća dr.sc. Ivica Poljičak** je stavio prijedlog dnevnog reda na glasovanje.

Vijeće je uz 13 glasova „ZA“ 1 glas „PROTIV“ i 6 glasova „SUZDRŽANIH“ prihvatilo dnevni red.

**Točka 1.**

 **Predsjednik Vijeća dr.sc. Ivica Poljičak** je kazao kako će kratko podsjetiti da je jedino ovlašteno tijelo Gradskog vijeća Odbor za priznanja i nagrade koje može utvrditi temeljem javnog natječaja prijedlog osoba ili društava za priznanja koja se dodjeljuju jednom godišnje uoči dana Grada kada je blagdan sv. Mihovila. Na današnji dan kao vijećnici o tome ne mogu raspravljati, mogu glasovati samo ZA, PROTIV i SUZDRŽAN. Odbor za priznanja Grada je radio u jednoj otvorenoj i konstruktivnoj atmosferi i prijedlozi tada koji su donijeti bili jednoglasno prihvaćeni. Pročitao je tko dobiva sve priznanja Grada Šibenika

**A) NAGRADA GRADA ŠIBENIKA**

1. Zorana Ivić – za postignute rezultate u odgojnoj djelatnosti i poduzetništvu
2. Ivo Jakovljević– za očuvanje i promicanje šibenske baštine
3. Željko Krnčević– za postignuća u revitalizaciji tradicije Šibenika i šibenskog kraja
4. Lovačko društvo Šibenik– za stogodišnjicu uspješnog djelovanja na području lovstva i zaštite okoliša

**B) PLAKETA GRADA ŠIBENIKA**

1. Josip Labura– za postignute uspjehe u dugogodišnjem radu na području inovatorstva
2. Ivica Tucak – za ostvareni dosadašnji uspjeh u trenerskoj vaterpolskoj karijeri
3. Udruga slijepih Šibensko-kninske županije – za šezdesetogodišnjicu uspješnog djelovanja u pružanju pomoći slijepima
4. Udruga za pomoć osobama s mentalnom retardacijom „Kamenčić“- za postignute rezultate u radu s djecom i osobama s posebnim potrebama
5. Hrvatski planinarski klub Sveti Mihovil – za ostvarene rezultate u planinarskim, speleološkim i alpinističkim aktivnostima
6. MNK Katanađo – za tridesetpetogodišnji uspješni doprinos u razvoju malog nogometa u Šibeniku

**C) GRB GRADA ŠIBENIKA**

1. Emin Armano - za izniman dugogodišnji doprinos u radu Orguljaške ljetne škole

Imaju dvije mogućnosti glasati u cijelosti ili pojedinačno.

 **Predsjednik Vijeća** je stavio je na glasovanje prijedlog da Zorana Ivić – za postignute rezultate u odgojnoj djelatnosti i poduzetništvu dobije Nagradu Grada Šibenika.

 Vijeće jednoglasno donijelo Odluku da Zorana Ivić dobije Nagradu Grada Šibenika.

 **Predsjednik Vijeća** je stavio je na glasovanje prijedlog da Ivo Jakovljević – za očuvanje i promicanje šibenske baštine dobije Nagradu Grada Šibenika.

 Vijeće je jednoglasno donijelo Odluku da Ivo Jakovljević dobije Nagradu Grada Šibenika.

 **Predsjednik Vijeća** je stavio je na glasovanje prijedlog da Željko Krnčević– za postignuća u revitalizaciji tradicije Šibenika i šibenskog kraja dobije Nagradu Grada Šibenika

 Vijeće je jednoglasno donijelo Odluku da Željko Krnčević dobije Nagradu Grada Šibenika.

 **Predsjednik Vijeća** je stavio je na glasovanje prijedlog da Lovačko društvo Šibenik– za stogodišnjicu uspješnog djelovanja na području lovstva i zaštite okoliša dobije Nagradu Grada Šibenika.

 Vijeće je uz 1 glas „PROTIV“ donijelo Odluku da Lovačko društvo Šibenik dobije Nagradu Grada Šibenika.

 **Predsjednik Vijeća** je stavio je na glasovanje prijedlog da Josip Labura– za postignute uspjehe u dugogodišnjem radu na području inovatorstva dobije Plaketu Grada Šibenika.

 Vijeće je jednoglasno donijelo Odluku da Josip Labura dobije Plaketu Grada Šibenika.

 **Predsjednik Vijeća** je stavio je na glasovanje prijedlog da Ivica Tucak – za ostvareni dosadašnji uspjeh u trenerskoj vaterpolskoj karijeri dobije Plaketu Grada Šibenika.

 Vijeće je jednoglasno donijelo Odluku da Ivica Tucak dobije Plaketu Grada Šibenika.

 **Predsjednik Vijeća** je stavio je na glasovanje prijedlog da Udruga slijepih Šibensko-kninske županije – za šezdesetogodišnjicu uspješnog djelovanja u pružanju pomoći slijepima dobije Plaketu Grada Šibenika.

 Vijeće je jednoglasno donijelo Odluku da Udruga slijepih Šibensko-kninske županije dobije Plaketu Grada Šibenika.

 **Predsjednik Vijeća** je stavio je na glasovanje prijedlog da Hrvatski planinarski klub Sveti Mihovil – za ostvarene rezultate u planinarskim, speleološkim i alpinističkim aktivnostima dobije Plaketu Grada Šibenika.

 Vijeće je jednoglasno donijelo Odluku da da Hrvatski planinarski klub Sveti Mihovil dobije Plaketu Grada Šibenika.

 **Predsjednik Vijeća** je stavio je na glasovanje prijedlog da MNK Katanađo – za tridesetpetogodišnji uspješni doprinos u razvoju malog nogometa u Šibeniku dobije Plaketu Grada Šibenika.

 Vijeće je jednoglasno donijelo Odluku da MNK Katanađo dobije Plaketu Grada Šibenika.

 **Predsjednik Vijeća** je stavio je na glasovanje prijedlog da Emin Armano - za izniman dugogodišnji doprinos u radu Orguljaške ljetne škole.

Vijeće je jednoglasno donijelo Odluku da Emin Armano dobije Grb Grada Šibenika.

**Predsjednik Vijeća** čestitao je svim dobitnicima, priznanja će im biti uručena na Svečanoj sjednici 27. rujna 2013. godine u 11,00 sati u Gradskoj vijećnici.

**Točka 2.**

 **Predsjednik Vijeća** je kazao kako se jutros sastao Odbor za izbor i imenovanje, te moli predsjednika Odbora Novicu Ljubičićada nam kaže prijedlog Odbora.

**Vijećnik Novica Ljubičić** je kazao kako na prijedlog Odbora i na Međustranačkim razgovorima određene političke stranke su dostavile svoje prijedloge s tim da Hrvatska na rodna stranka još nije dostavila svoj prijedlog. Pročitao je sljedeće:

 **ODBOR ZA STATUTARNO - PRAVNA PITANJA** se imenuju:

* Anita Škugor Kodžoman
* Željko Dulibić
* Tomislav Lucić
* Mira Vukšić
* Joško Šupe
* Franko Vidović

**ODBOR ZA PLAN, FINANCIJE I GRADSKU IMOVINU** se imenuju:

* Ivica Poljičak
* Željko Dulibić
* Stipica Protega
* Mira Vukšić
* Joško Šupe
* Ante Županović

**ODBOR ZA PROSTORNO UREĐENJE KOMUNALNO GOSPODARSTVO I STAMBENE ODNOSE**

* Damir Lučev
* Antonio Gović
* Joško Vučenović
* Ante Gašperov
* Franko Vidović
* Ivan Rajić

Tu nedostaje jedno mjesto. Ostavlja se upražnjeno do daljnjeg.

**ODBOR ZA GOSPODARSTVO** se imenuju:

* Željko Dulibić
* Joško Vučenović
* Ivica Luša
* Ante Gašperov
* Siniša Bušac
* Franko Vidović

**ODBOR ZA RAZVOJ MJESNE SAMOUPRAVE** se imenuju:

* Ante Rakić
* Ivica Luša
* Antonio Gović
* Ante Gašperov
* Ivan Rajić
* Tomislav Jurišić

**ODBOR ZA SURADNJU SA OPĆINAMA, GRADOVIMA, REGIJAMA I MEĐUNARODNU SURADNJU** se imenuju:

* Novica Ljubičić
* Damir Lučev
* Branko Bubica
* Ante Rakić
* Ante Županović
* Anita Jakšić
* Ivo Blaće

**ODBOR ZA DRUŠTVENE DJELATNOSTI** se imenuju:

* Anita Škugor Kodžoman
* Branko Bubica
* Stipica Protega
* Mira Vukšić
* Siniša Bušac
* Tomislav Jurišić

Također ostaje jedno upražnjeno mjesto:

**ODBOR ZA ZAŠTITU OKOLIŠA** se imenuju:

* Ivo Blaće
* Ivica Poljičak
* Ante Rakić
* Branko Bubica
* Antonijo Gović

Ostaju upražnjena dva mjesta.

**ODBOR ZA PRIGOVORE I PRITUŽBE** se imenuju:

* Iris Ukić Kotarac
* Novica Ljubičić
* Anita Škugor Kodžoman
* Ivica Luša
* Tomislav Lucić
* Joško Šupe
* Siniša Bušac

Također imamo Prijedlog rješenja o dopuni rješenja o imenovanju Odbora za nagrade i druga priznanja gdje se Damir Lučev imenuje za člana.

**Vijećnik Ante Gašperov** je upitao imaju li Odbor za imenovanje ulica.

**Predsjednik Vijeća** je kazao kako nemaju posebno odbor jer nije predviđeno Statutom ni Poslovnikom, ali je Poslovnikom predviđeno da to ulazi u nadležnost Odbora za razvoj mjesne samouprave i u njihovoj ovlasti je primanje od građana prijedloga i davanja prijedloga prema Gradskom vijeću.

**Vijećnik Ante Gašperov** je kazao kako s obzirom da su izgubili jednog Hrvatskog viteza, grad Šibenik ima dosta ulica koje nemaju svoje ime, pa bi predložio da hrvatskog mučenika Zvonka Bušića da im oni kao grad dadu ime jedne ulice.

**Predsjednik Vijeća** je stavio na glasovanje Prijedloge Rješenja o izboru radnih tijela Gradskog vijeća Grada Šibenika od 2a) do 2j).

Vijeće je uz 2 glasa „SUZDRŽANA“ donijelo Rješenja o izboru radnih tijela Gradskog vijeća Grada Šibenika od 2a) do 2j) koja se prilažu zapisnicima od 2a) do 2j) i čine njihov sastavni dio.

**Točka 3.**

Vijeće je bez rasprave jednoglasno donijelo Polugodišnji izvještaj o izvršenju proračuna Grada Šibenika za 2013. godinu koji se prilaže zapisniku pod 3) i čini njegov sastavni dio.

**Točka 4.**

**Predsjednik Vijeća** je kazao kao je dobio od gradonačelnika kao predlagatelja prijedlog da se uvrsti jedan amandman, a s obzirom da je riječ o predlagatelju to postaje sastavnim dijelom odluke.

U članku 6. Prijedloga odluke o organizaciji prijevoza putnika u javnom cestovnom autobusnom prometu na području Grada Šibenika, točci 1. Njivice – centar – Vidici, mijenja se Polazno – završno stajalište i to na način da umjesto Ulica Ivana Meštrovića – Njivice treba stajati Ulica Put Vida Njivice. A u redu vožnje se na početku i na kraju dodaje tekst: „Ulica Put Vida Njivice“.

Također u članku 10. umjesto teksta Gradsko vijeće Grada Šibenika određuje posebnom odlukom, treba stajati određuje gradonačelnik Pravilnikom.

U članku 11. umjesto teksta 5 godina, treba stajati 2,5 godine. To su izmjene koje se predlažu i one su sastavni dio odluke.

 Otvorio je raspravu o Prijedloga odluke o organizaciji prijevoza putnika u javnom cestovnom autobusnom prometu na području Grada Šibenika.

Zaključio je raspravu i stavio prijedlog na glasovanje.

Vijeće je uz 1 glas „SUZDRŽAN“ donijelo Odluku o organizaciji prijevoza putnika u javnom cestovnom autobusnom prometu na području Grada Šibenika koja se prilaže zapisniku pod 4) i čini njegov sastavni dio.

**Točka 5.**

**Predsjednik Vijeća** je otvorio raspravu oPrijedlogu odluke o pristupanju podjeli trgovačkog društva Čistoća d.o.o. Šibenik i osnivanju trgovačkog društva za obavljanje poslova Regionalnog centra za gospodarenje otpadom.

**Vijećnik Ivan Rajić** je kazao kako u ime Kluba vijećnika SDP-a i HSLS-a podnosi očitovanje u svezi sa odlukom. U formalno-pravnom smislu radi se o administrativnoj pogrešci koju mora istaknuti, u preambuli se pozivaju na članak Zakona iz 2013., a u obrazloženju iz 2007 g. Jedan i drugi zakon govore isto tako da će se u tom smislu i očitovati. Postojeća organizacija već duže vrijeme funkcionira kao Centar za gospodarenje otpadom kroz Gradsku čistoću, odnosno udovoljava svim zahtjevima. Naime, upravo stavak 10. članka 84. Zakona o održivom gospodarenju otpadom koji se navodi u preambuli daje mogućnost jedinicama lokalne samouprave da osnivaju trgovačka društva za gospodarenje otpadom što je u konkretnom slučaju Grad Šibenik vrlo uspješno riješio. Obrazloženje prijedloga odluke je šturo i nepotpuno iz njega se u niti jednom dijelu ne vidi razlozi opravdanosti osnivanja trgovačkog društva. Svako novo trgovačko društvo u vlasništvu Grada Šibenika sa sobom nosi i dodatne obveze i njegovo nesmetano funkcioniranje, a što će u konačnici vrlo brzo kroz povećanje cijena usluga na području djelatnosti Čistoće platiti građani grada Šibenika. Stoga će Klub vijećnika SDP-a i HSLS-a neće podržati donošenje odluke o pristupanju podjeli trgovačkog društva Čistoća d.o.o. Šibenik i osnivanju trgovačkog društva za obavljanje poslova Regionalnog centra za gospodarenje otpadom iz naprijed navedenih razloga.

**Vijećnik Neven Periša** je kazao u ime HNS-a da je obrazloženje dano šturo u sedam rečenica, a pitanje je jako kompleksno. U Novom tjedniku 11.09.2013.g. su vidjeli izjavu župana kako će Bikarac imati strukturu sličnu Vodovodu. Zanima ga kakva će biti vlasnička struktura, jer ona ukoliko nije u stopostotnom vlasništvu Grada, tko će participirati, na koji način, koji su se uvjeti stekli i koja je svrha osnivanja s obzirom kako je samo Grad Šibenik cijelo ovo vrijeme i kroz Čistoću ulagao u Bikarac i da li će to u konačnici donijeti do povećanja usluge, a dijelom čišćenja i pranja grada znajući da sam program čišćenja i pranja grada je cifra oko 4 milijuna kuna, a da je realnom za obavljanje tih poslova oko 11 milijuna kuna. To će biti jedan veliki teret za Proračun Grada Šibenika. Na koji način će ju to kompenzirati. Da li se ovom odlukom stvaraju pretpostavke za dolazak splitskog smeća na područje grada Šibenika.

**Vijećnik Ante Županović** je kazao kako je razočaran što je ovo došlo na dnevni red. Dio Bikaraca koji se vodi kao dio Čistoće odrađuje svoju osnovnu funkciju, a to je regionalno odlagalište za županiju šibensko-kninsku. Znamo kakve su sve opasnosti bile koje nisu otklonjene i do danas. Sve što se radi i radilo se u skladu sa Zakonom. Prema tome da Bikarac u sklopu Čistoće odrađuje osnovnu funkciju, a to je da zbrinjava otpad sa područja županije Šibensko-kninske on je tako koncipiran i on tu svoju odluku odrađuje u skladu sa svim zakonima ove naše države. Ne vidi razloga da idu u formiranje posebne županijske tvrtke. Do sada je u projekt Bikarac uloženo 8,8 milijuna eura od čega je 68% nepovratnih sredstava iz ISPA fonda, a preostali dio financirao se sredstvima za zaštitu okoliša i energetske učinkovitosti. Pri tome je Fond učestvovao sa 4,2%, a Šibenik sa 17,8%. Preuzeli su dio kredita, novčani dio su pretvorili u kredit, preko Ministarstva financija, odnosno europske razvojne banke. Jedini koji je ulagao sve ve godine u Bikarac je bio Grad Šibenik. Ponekad se ljutio jer je ulagao i u dokumentaciju i događanja koja su se radila na području drugih gradova. Dosada su bez obzira oporba ili opozicija imali jednak stav. Nije mu bilo drago zašto se uopće na tome inzistira kad ova forma zadovoljava i zakonsku proceduru i ono što je najvažnije da je regionalno odlagalište. Svi su u ono vrijeme na neki način isto mislili da postoji opasnost i postojala je opasnost, jer ostale regije u okruženju nisu riješile odlagalište. Ovakvo kakvo je i ova koncepcija našeg odlagališta misli da je dovoljna za našu županiju za sljedećih stotinu godina, a priča oko NBO je usporila cijeli ovaj proces. Ne vidi nikakvih razloga da Šibenik daje svoje resurse, Bikarac nema kapacitete za puno veću regiju, a opasnost i dalje postoji i nema razloga da ova odluka uopće dođe. I ovdje je nekad isto pod vodstvom predsjednika vijeća ono isto vijeće donijelo istu odluku. Važna je funkcija. Nema razloga da se ovo radi. Županija nije uložila niti jednu kunu, niti jedna jedinica lokalne zajednice nije uložila niti kunu, jedino je uložio Grad Šibenik. Ono što je ponuđeno u razgovorima i sa Ministarstvom za zaštitu okoliša rečeno je da u to društvo mogu ulaziti svi oni koji donesu i unesu nešto i čak u upravljačku strukturu. Taj model je na neki način dogovoren. Ne zna zašto se vraćaju sedam i koliko godina unatrag. Koji su to razlozi, čiji su to interesi, interesi grada Šibenika nisu. Kazao je da misle o svom gradu da se ne rješavaju olako nekih resursa koje grad ima. Ne zna zašto je ovo došlo na dnevni red. Osobno je protiv toga.

**Vijećnica Mira Vukšić** je kazala kako se slaže sa svojim prethodnicima da je obrazloženje vrlo šturo, ne daje dovoljno podataka o svrsishodnosti i opravdanosti cijepanja Gradske čistoće, odnosno osnivanja novog Trgovačkog društva u vlasništvu Grada Šibenika. Koliko je iščitavala Narodne novine zanima je o kojoj se varijanti upravljanja radi, o varijanti A ili B. Tim sustavom upravlja Županijska tvrtka koliko ona tu iščitava. Obrazloženje nije dovoljno, zbog čega raditi novu tvrtku, izdvajati se iz Gradske čistoće koja je komunalna tvrtka u vlasništvu Grada. Jasno joj je da planom gospodarenja upravlja županijska tvrtka.

**Gradonačelnik Željko Burić, dr.med.** je kazao kako nikakvog povećanja cijena usluga Gradske čistoće neće doći. Sve ovo što je predloženo usklađeno ja sa Fondom i njihovim pravnicima koji su praktički revizorska kuća Fonda i odvjetnički tim Fonda izgradili kompletan prijedlog. Nema razvoja Bikarca bez ove Odluke, jer ova odluka će omogućiti dodatnih 17 milijuna eura ulaganja u odlagalište na Bikarcu. U Europi je itekako visok standard kriterija zbrinjavanja otpada, a mi jesmo zemlja Europske unije i nećemo biti crna ovca, sve ono što će se dešavati sa zbrinjavanjem otpada bit će itekako pod budnim okom Europe i neće dozvoliti da se išta lošeg i bitnog desi na ijednom odlagalištu smeća. Tvrtka Bikarac, druga i treća faza koje su upravo zbog nedostataka ovakve odluke. Stajali i nisu se mogli dalje realizirati će biti u 100% vlasništvu Grada Šibenika, bez obzira kako se ona zove i ima ime zato što je centralno odlagalište za Županiju, budući da je Grad Šibenik dokapitalizirao Čistoću ona će biti formirana u 100% vlasništvu. Ono što ostaje pravo svake jedinice lokalne samouprave je da eventualno uđe i participira u novom županijskom centru da pokriva cijelu županiju. Ovo je projekt koji ide i bit će riješen problem zbrinjavanja otpada ne samo u županiji nego u cijeloj RH i svi će biti dužni to napraviti. Svugdje to izaziva prijepor. Očito poimaju smeće kao nešto ružno iz neznanja. Ne shvaćajući da to smeće mi stvaramo, a netko ga mora zbrinuti. Smeće apostrofira kao ogroman biznis u kojem su mnogi gradovi u Europi ne samo dosegli razvoj nego i visoki standard upravo logičnom, zaštićenom, ekološkom načinu zbrinjavanja.

**Tihomir Paškov** je kazao kako da je članak povezan sa Narodnim novinama iz 2007. i 2013. godine jasno je da je Zakon o održivom gospodarenju otpada donesen novi, pa je to greška. Greška je 85/07. U naravi gradonačelnik je sve rekao što je trebalo reći. Pravno naše trgovačko društvo u 100% vlasništvu Grada se dijeli na dva društva i dalje u novom društvu će biti 100% udio Grada. U njega će se unijeti ona imovina koja je za mandata prošle vlasti i unesena u Čistoću. To će se izdvojiti iz Čistoće planom podjele i unijeti u novu tvrtku. Zašto je nova tvrtka županijska? Iz razloga zato što ona djeluje na području cijele županije. Ona će imati imovinu i na području drugih dijelova jedinica lokalne samouprave. Na području Općine Pirovac, na području Općine Biskupija gdje će biti pretovarni centri. Njezina djelatnost je organizirana na području Županije. To je zahtjev Europe, sukladno je sa planom gospodarenja otpadom i strategije gospodarenja otpada, a Grad Šibenik će svoja vlasnička prava u punom opsegu osigurati kroz to vlasničko društvo. Koordinaciju poslova zbrinjavanja otpada radi Županija i po toj funkcionalnoj liniji će ova tvrtka biti odgovorna Županiji. Tvrdi da je projekt Bikarac zapao u određene poteškoće upravo zbog toga što se nije na ovaj način ustanovila tvrtka i ovo je prava prilika da riješe tu situaciju i da krenu dalje sa fazom II projekta Bikarac. Napominje, kad neki kažu da je potpisano memorandumom da je Čistoća nositelj projekta. Nije istina Čistoća je nositelj projekta za fazu I, a faza II i III koja je spojena sa fazom II zbog toga jer je donesen pravilnik da se smeće ne smije odlagati, a da prethodno nije obrađeno, tu je nositelj nova tvrtka, a ne Čistoća. Nova tvrtka koja će e isključivo baviti gospodarenjem otpada na regionalnom odlagalištu.

**Vijećnik Ivo Blaće** je kazao kako mu je ova podjela prilično logična ako pravno zadovoljava sve. Misli da Čistoća treba ostati jedna gradska radna organizacija na neprofitabilnom tipu. Znači i dalje se treba brinuti o zbrinjavanju otpada, čišćenju ulica, pranju i svemu onomu što radi do sada. Gospodarenje otpadom druga je stvar, profitabilna traži potpuno drugi pristup. Ono što ga je zasmetalo je odlagalište Bikarac godinama je zagađivalo zrak, od njega su kretali požari koji su poharali Donjim Poljem. Sada kada se pojavila naznaka za profitom onda se to prebacuje sa Grada na Županiju. Ako tako mora biti neka bude ako je tako po Zakonu i direktivi Europske unije, ali ne bi htio da se u toj profitabilnosti zaborave naši građani i ljudi sa područja Bikarca koji tu žive koji su zaista pokazali jednu veliku strpljivost i toleranciju jednog takvog ružnog smetlišta unatrag nekoliko godina na pragu njihovih kuća.

**Vijećnik Ante Županović** je kazao kako je ovakav način obrazlaganja određenih stvari i pozivaju se na to da netko ne razumije i njega vrijeđa posebno. I dosada se nije radilo protuzakonito i kada netko kaže da će ili uvaženi gradonačelnik kaže da neće osjetiti. Sigurno ad će cijena ovakvog načina zbrinjavanja otići gore. Da su dosada prepustili tako nešto da netko drugi odlučuje o svemu tome onda bi sigurno ta cijena bila itekako veća. Koliko se uloži u Bikarac, kakva budu postrojenja i koja tehnologija ona će u konačnici određivati kolika će biti cijena za svakoga građanina. To je itekako važno. Tu je itekako bilo sporenja oko svega toga i nisu oni radili nezakonito niti njegovi prethodnici iz onog vremena. Radili su u skladu sa zakonima, memorandum koji je potpisan gdje je Grad Šibenik odnosno njegovo komunalno poduzeće u svojstvu toga, sve je u skladu sa Zakonom. Pretpostavke da se to dobro radi, a dokazali su kroz ovo vrijeme na dobrobit cijele županije stoje. Nema nikakvog razloga da se to napravi. Nije istina da je ovo što su stavili na dnevni red što nije Županijska tvrtka razlog što se druga odnosno treća faza nije realizirala. Razlozi su sasvim drugi. Netko drugi bi o tome itekako trebao povesti računa. Misli da se to ne treba raditi na teret građana Šibenika. Nema razloga da danas donose ovakvu odluku. Gradska tvrtka i ovaj segment Bikarac koji se bavi sa tim da se određeni razgovori nisu napravili. Imali su rokove koje su prošle godine u šestom mjesecu probili. Neki koji su gurali to sa strane ministarstva i agencije su u paket stavili pretovarne stanice i završni dio tehnologije, a nije trebalo. NBO je imao itekako vremena. Razlike u ovom dijelu konačnog zbrinjavanja su itekako velike. Razlike u cijeni su 4-5 puta. Kazao je da misle o interesima grada Šibenika i apelira na njih da ovo ne prihvate jer Bikarac kao gradska tvrtka itekako funkcionira na dobrobit cijele županije.

**Vijećnik Neven Periša** je kazao kako se g. Tihomir Paškov poziva na Plan gospodarenja otpadom, koji kaže da trgovačko društvo u vlasništvu jedinice lokalne samouprave može upravljati. Znači da je priliku da tvrtka ne mora biti županijska. Što se tiče cijene moraju znati da današnja cijena odvoza i sakupljanja nije temeljena na osnovi deponiranja, jer gradska tvrtka Čistoća nije naplaćivala građanima uslugu deponiranja po toni. Osnivanjem nove tvrtke mora se ukalkulirati u cijenu gdje je odlaganje po toni 286 kuna. Taj tko kaže da se cijena neće regulirati nije utemeljeno, ako netko misli suprotno neka ga demantira.

**Tihomir Paškov** je kazao kako će Županija od ove tvrtke zaraditi ono kako Milanović kaže 0 kuna. Županija nije u vlasničkoj strukturi ove tvrtke. Županija će kao i svaka druga jedinica lokalne samouprave moći ući u vlasničku strukturu i temeljem vlasništva u ovoj tvrtci dobiti potencijalnu dobit. Izvlačiti samo za onoliko novca koliko uloži tvrtka. Grad Šibenik će u tvrtku uložiti cca 50 milijuna kuna koje je prošla vlast svoje imovine unijela u Trgovačko društvo Čistoća. Upravo ta imovina će biti prenesena na novu tvrtku, a isključivi vlasnik tvrtke je Grad Šibenik i Grad Šibenik će ostvarivati cjelokupnu dobit. Što se tiče MBO tehnologije ona je ugovorena. Tu se rekao je g. županoviću trebalo buniti prije niz godina. Danas je to passe. Nažalost takvim stavom doveli su u situaciju ovaj projekt gdje sada je. Ponovo vraćaju priču na početak da su protiv MBO tehnologije. To je Pravilnikom predviđeno kao predobrada 2007. godine i ako tehnologija je u Strategiji predviđena kao mehaničko-biološka obrada.

**Vijećnik Ante Županović** je kazao kako ne želi previše polemizirati i replicirati. Nije rekao da je protiv. Samo da postoje različite cijene. Neće ulaziti u neke druge stvari gdje bi netko trebao ući, a tiče se Grada Šibenika. Jasan je bio da postoje različite cijene. To što je netko napravio nekakve dogovore prije toga pa je obavezan, to je druga priča. Ako je sve ovo Šibenik će biti 100% vlasnik onda ne treba druga tvrtka. Imaju svoju tvrtku. Zašto drugu tvrtku koja ima određene troškove. Nije istina da je ovo razlog zašto se nije napravio korak dalje. Razgovarao je i sa ministrima i njihovim zamjenicima. Ne stoje kvalifikacije o kojima se govori. Nije dobio niti jedan razlog da se ovakva odluka donese. Napravit će ju ono što hoće ju, ali će imati na savjesti određene stvari.

**Vijećnica Mira Vukšić** je kazala kako njoj ništa nije jasno kao i svim građanima običnima. Shvatila je to drugačije. Ako rade tvrtku, dijele je iz Čistoće hoće li ta novoosnovana tvrtka biti u 100% vlasništvu Grada. Kazala je kako je čula drugačije sa strane kolega iz SDP-a. Za koju su se varijantu Grad ili Županija uopće odlučili, varijantu A ili B javno-privatno partnerstvo? Loše je obrazloženo zato je ovo rasprava, a ne replika.

**Tihomir Paškov** je kazao kako će se MBO financirati javnim sredstvima, neće biti javno-privatnog partnerstva.

**Gradonačelnik Željko Burić, dr.med.** je kazao kako se ovdje imalo od kolege čuti da su samo oni radili u interesu grada. Garantira, da završe s tim temama da je očito SDP interes grada, a da oni nisu građani. Odgovorno kaže da je većina birača dala povjerenje HDZ-u i koalicijskim partnerima. Imaju političku, moralnu i ljudsku odgovornost u ovom trenutku za razvoj grada. Činjenica je da se četiri godine rješavao problem Bikarca i nije se riješio. Da je on imao takvu podršku resornih ministara onda bi bilo riješeno. Nitko nije dovoljno glup niti prepametan pa da sve sam napravi, a da se sa nekim ne konzultira. Sve je napravljeno u skladu sa Fondom njihovom revizorskom kućom, odvjetničkim timom s razine države. Nitko ode ne sipa ni članke ni zakone napamet, a niti je Grad Šibenik bogom dan da uči Europu i njihovu desetljetnu tradiciju zbrinjavanja otpada novim pravilima u interesu Grada. Europa odavno zna pravila gospodarenja otpadom, odavno zna kako to strukturirati i napraviti i kako zaštititi svoje građane od neželjenog efekta otpada. To će ova gradska vlat dovesti do kraja i Bikarac, Čistoća će biti ustrojene po europskim normativima i funkcionirat će u skladu sa zakonima suvremene Europe.

**Vijećnik Ante Županović** je kazao kako se mora vratiti natrag. Sam projekt Bikarac je bio upitan, neki procesi koji se vode, a tiču se Bikarca još nisu završeni, puno su toga lošeg naslijedili. Priče koje priča gradonačelnik, sigurno da je ustrojen po principima, inače bi Europa već itekako reagirala. Napravljeno je puno, ali zahvaljujući ljudima koji su opstruirali to nije se krenulo dalje. Kad govore o nekim stvarima nekvalificirano, ne barataju određenim činjenicama. Nije rekao da je samo SDP odgovorno radio, ovako je razmišljala i garnitura prije nego što su oni bili u toj situaciji. Isto su razmišljali kada govore o interesima grada Šibenika. Kada govore o zbrinjavanju otpada da je Grad šibenik u ove četiri godine napravio veliki iskorak. Svatko ko hoće ući može, a ako i ne uđe u sastavu tog tijela će biti.

**Vijećnik Joško Šupe** je kazao kako nije pitanje da li žele ili ne žele Regionalni centar. Ključno je pitanje upravljanja. Ono što njega kao vijećnika smeta je razlog zbog čega i koliko će to koštati. Neozbiljno je kada se dijeli imovina koja je već sada uloženo više od 60 milijuna kuna dati obrazloženje u sedam redova. U tom obrazloženju su dvije ogromne greške. Naveden je krivi zakon, krivi naziv tvrtke. Nije Čistoća, nego Gradska čistoća d.o.o.. strah ga je sutra ugovora da u tom ugovoru koji broj ne fali. Ono što je osnovno je pitanje cijene. To će sve koštati, svi ti akti. To društvo će imati nove zaposlene, to netko mora platiti. Rečeno je da Gradska čistoća neće povećavati cijenu, ali od koga će se naplaćivati Bikarac. To će ju platiti svi oni.

**Vijećnik Ante Gašperov** je upitao kolika je razlika da Županijska vlast uloži u sadašnje poduzeće Čistoća, koja je razlika Pirovcu dovesti smeće sada u šibenik, odnosno koja će mu biti razlika kada ga drugi put donese. Ovo prepucavanje lijevih i desnih. Lijevu stranu može ukoriti samo mehanički, došli su milim riječima govoriti, praćkom na aktualnu vlast. Trebali su doći u kompletu, pa bi onda vidjeli da li to može proći ili ne. Pet ljudi u kontra vojsku. Riječima govore, a nisu došli s vojskom. Odgovorni su za prolazak ove odluke, lijeva strana. Morali su mobilizirati vojsku, samo riječima i praćkom tuču na aktualnu vlast.

**Predsjednik Vijeća** je kazao kako je riječ o jednoj od dalekosežnijih odluka koja je u ovlasti Gradskog vijeća i iznimno je važno da otvoreno o tome razgovaraju, bez obzira što nemaju isto mišljenje.

Stavio je na glasanje Prijedlog odluke o pristupanju podjeli trgovačkog društva Čistoća d.o.o. Šibenik i osnivanju trgovačkog društva za obavljanje poslova Regionalnog centra za gospodarenje otpadom.

Vijeće je uz 13 glasova „ZA“ i 8 glasova „PROTIV“donijelo Odluku o pristupanju podjeli trgovačkog društva Čistoća d.o.o. Šibenik i osnivanju trgovačkog društva za obavljanje poslova Regionalnog centra za gospodarenje otpadom koja se prilaže zapisniku pod 5) i čini njegov sastavni dio.

**Predsjednik Vijeća** je kazao kako je sjednici nazočno 18 vijećnika.

**Točka 6.**

Vijeće je jednoglasno donijelo Odluku o uređenju prometa na otoku Zlarinu koja se prilaže zapisniku pod 6) i čini njegov sastavni dio.

**Točka 7.**

Vijeće je jednoglasno donijelo Odluku o dopuni Odluke o korištenju gradskih parkirališta koja se prilaže zapisniku pod 7) i čini njegov sastavni dio.

**Točka 8.**

Vijeće je uz 1 glas „SUZDRŽAN“ donijelo Odluku o ukidanju statusa javnog dobra u općoj upotrebi čest.br. 400/5 K.O. Šibenik koja se prilaže zapisniku pod 8) i čini njegov sastavni dio.

**Točka 9.**

Vijeće je uz 1 glas „SUZDRŽAN“ donijeloOdluku o ukidanju statusa javnog dobra u općoj upotrebi čest.br. 3684/2 K.O. Šibenik koja se prilaže zapisniku pod 9) i čini njegov sastavni dio.

**Točka 10.**

 **Predsjednik Vijeća** je zamolio predsjednika Odbora za izbor i imenovanje da obrazloži Prijedlog rješenja o razrješenju i imenovanju članova Kazališnog vijeća Hrvatskog narodnog kazališta u Šibeniku.

 **Vijećnik Novica Ljubičić** je kazao kako je Odbor za izbor i imenovanje na svojoj 2. sjednici utvrdio prijedlog o razrješenju i imenovanju članova Kazališnog vijeća Hrvatskog narodnog kazališta u Šibeniku. Sa dužnosti članova razrješuju se Vojimir Roša, Duško Šarac i Željko Petreš. Imenuju se: Davor Šarić, Željko Krnčević i Joško Ercegović.

 **Predsjednik Vijeća** stavio je na glasovanje Prijedlog rješenja o razrješenju i imenovanju članova Kazališnog vijeća Hrvatskog narodnog kazališta u Šibeniku.

 Vijeće je uz 1 glas „PROTIV“ i 4 glasa „SUZDRŽANA“ donijelo Rješenje o razrješenju i imenovanju članova Kazališnog vijeća Hrvatskog narodnog kazališta u Šibeniku koje se prilaže zapisniku pod 10) i čini njegov sastavni dio.

**Točka 11.**

 Vijeće je bez rasprave jednoglasno donijelo Zaključke o prihvaćanju izvješća o korištenju sredstava tekuće pričuve Proračuna Grada Šibenika za:

1. mjesec travanj
2. mjesec svibanj
3. mjesec srpanj
4. mjesec kolovoz koji se prilaže zapisnicima od 11a) do 11d) i čine njihov sastavni dio.

**Točka 12.**

 Vijeće je uz 1 glas „PROTIV“ donijelo Odluku o suosnivanju Lokalne akcijske grupe „More 249“ koja se prilaže zapisniku pod 12) i čini njegov sastavni dio.

**Točka 13.**

Vijeće je uz 1 glas „PROTIV“ donijeloOdluku o III izmjeni i dopuni Odluke o izradi III. Izmjena i dopuna Prostornog plana uređenja Grada Šibenika koja se prilaže zapisniku pod 13) i čini njegov sastavni dio.

**Točka 14.**

 **Predsjednik Vijeća** je otvorio raspravu o Prijedlogu odluke o stavljanju izvan snage Odluke o prijenosu prava vlasništva dijela čest.br. 388/1K.O. Šibenik u korist Agencije za pravni promet i posredovanje nekretninama.

**Vijećnica Anita Jakšić** je kazala kako prema Zakonu o poticajnoj stanogradnji Grad osigurava građevinsko zemljište i priključenje na komunalnu infrastrukturu. Zašto se odustalo od ove čestice, odnosno od izgradnje stambene zgrade na toj čestici. Kakav je sporazum potpisan sa investitorima na novoj lokaciji? Iz medija su saznali da je određena nova lokacija za gradnju 50-ak stambenih jedinica.

**Zamjenik gradonačelnika Danijel Mileta** je kazao kako trenutna lokacija o kojoj vijećnica govori se nalazi na Meterizama pored OŠ je gradsko vlasništvo i Grad je zapravo trebao dati svoj teren za izgradnju POS-ovih stanova i komunalno-infrastrukturno tamo privesti cestu i opremiti. Našli su bolju lokaciju na kojoj privatnik može napraviti 280 POS-ovih stanova – 20 tisuća m2, lokaciju koja je skoro pa spremna za gradnju, lokaciju koja Grad Šibenik košta 0 kuna i lokaciju u kojoj Grad Šibenik participira za komunalnu infrastrukturu sa 0 kuna. Smatraju ad je to daleko bolja lokacija, građani dobivaju osjetno više POS-ovih stanova, a Grad Šibenik će to teretiti sa 0 kuna. Predugovori i dokumentacija koja je potpisana i dalje ide. U prvom koraku će biti oko 55 POS-ovih stanova, a onda ovisno o potrebama građana i ovisno o listi koju imaju sastavljenu (128 zainteresiranih) i tu listu ovisno o potrebama će proširivati. APN je zainteresiran ako u Šibeniku zbilja postoji potreba za svih 280 stanova da uđe u POS da će to tako i biti. Stanovi koji ne uđu u POS ići će u slobodnu prodaju. Uloga Grada je da je Grad dobro ispregovarao POS sa privatnim investitorima, investitorima je to također u interesu jer oni su od 2007. g. na mrtvoj točki. Grad je tu pokrenuo birokraciju. Grad je na sebe preuzeo obvezu da pomogne što se tiče prometnica u određenim izvlaštenjima infrastrukturnim, konkretno na toj lokaciji postoji desni ulaz, govori o potpornom zidu između Meteriza i Njivica gdje postoji samo jedan ulaz, a izlaz je vrlo problematičan. Investitor se obvezao o svom trošku napraviti i adekvatan izlaz. Investitor bi u nastavku napravio traku za ubrzanje sa lijevim priključkom na cestu D8. U domeni Grada Šibenika je izgradnja infrastrukture, lijevo priključenje na traku će u potpunosti financirati investitor. Grad je dužan raditi cestovnu infrastrukturu. Ta infrastruktura ne samo da će pomoći vlasnicima PO-ovih stanova, nego i postojećim stanarima toga dijela Grada.

**Vijećnik Novica Ljubičić** je kazao kako su apsolutno za podršku ovog projekta, jer ovo je jedini način da riješe Zapadnu magistralu, odnosno sadašnje postojeće stanje infrastrukture na tom dijelu, odvodnje i tako dalje. Isto tako da se odmah pripremaju s obzirom da imaju promjenu lokacije, ova lokacija ostaje u vlasništvu Grada Šibenika 1/1da se pripreme za izgradnju dječjeg vrtića i jaslica na Meterizama. To je najmlađa gradska četvrt i sa novih 280 stanova bit će barem još 280 djece.

**Gradonačelnik Željko Burić, dr.med.** je kazao kako je definitivno činjenica da na Meterizama s obzirom na broj djece treba novi vrtić. Međutim, koristi priliku da kaže da su naručili studiju u suradnji sa privatnim i gradskim vrtićima ozbiljnu analizu koja bi trebala točno odrediti kakva je struktura djece kolike su potrebe za vrtićima bilo gradnjom novih, bilo proširenjem, bilo adaptacijom zbog lošeg stanja u pojedinim vrtićima u administrativnoj zoni grada. Kad dobiju preslik te situacije tada će riješiti prvu točku. Točno je što g. Ljubičić kaže da su u predizbornoj kampanji obećali gradnju vrtića i to će ju definitivno učiniti. U prvi novi vrtić će ju krenuti tamo gdje je to realno i objektivno. Listu prioritetnu za gradnju vrtića će napraviti struka.

Vijeće je uz 4 glasa „SUZDRŽANA“ donijelo Odluku o stavljanju izvan snage Odluke o prijenosu prava vlasništva dijela čest.br. 388/1K.O. Šibenik u korist Agencije za pravni promet i posredovanje nekretninama koja se prilaže zapisniku pod 14) i čini njegov sastavni dio.

**Točka 15.**

 **Predsjednik Vijeća** je otvorio raspravu o Prijedlogu odluke o vrijednosti boda za obračun komunalne naknade.

 **Vijećnik Joško Šupe** je kazao kako se kod utvrđivanja dnevnog reda dosta toga reklo. Jako je neozbiljno da se o nečemu što dovodi do povećanja cijene usluga za građane da se materijali dobivaju zadnji čas na stol. Podsjetio je vladajuću većinu na predizborna obećanja o bitci za svako radno mjesto, o vraćanju života u Staru gradsku jezgru, oslobađanja od plaćanja komunalnog doprinosa i naknada.

 **Gradonačelnik Željko Burić, dr.med.** je kazao kako g. Šupe očito nije pročitao materijale do kraja, vidjet će ju u sljedećoj da je upravo dramatično smanjenje cijene komunalnog naknade u Staroj gradskoj jezgri. Točno da će do određene mjere dovesti do korekcije povećanja cijene. U izvješću bivše Gradske vlastu o polugodišnjem izvršenju proračuna nisu otvarali polemiku shvaćajući možda realnost, ali očito kolege i kolegice iz SDP-a ne shvaćaju realnost da je predviđeno u prvih šest mjeseci punjenje proračuna u iznosu 98 milijuna, a popunjeno sa 76 ili 77 milijuna, kratki su za 22 milijuna kuna. Tablica komunalne naknade cijene voda je da je Šibenik najzadnji, jedino je Krapina iza nas. Očito su bogat grad, jer komunalna naknada je ubiranje namjenskih sredstava koja se praktički vraćaju građanima. Nije zadovoljan kako naše gradske četvrti izgledaju. Nitko ode ne želi da budu najskuplji grad, ali zastupa stav kao gradonačelnik da građani grada Šibenika zaslužuju uređene gradske četvrti, urbanizirane, osvijetljene i infrastrukturno opremljene. Nisu materijal dobili na klupe da bi ih iznenadili. S obzirom da su u devetom mjesecu i da gledaju dinamiku gradskih vijeća, a ide se u rebalans proračuna mora vrlo brzo na vijećničke klupe ići i Prijedlog novog proračuna za 2014. godinu kako bi imali sve elemente morali su to brzo donijeti.

 **Vijećnik Joško Šupe** je kazao kako što se tiče ostvarenja Proračuna za prvih 6 mjeseci manjak je 12 milijuna i 700 tisuća kuna, obzirom da se radi lineralno podijeli se sa dva, to je normalno. Dio projekata koji nisu realizirani u 2012. g. prenesen je 2013.g. Materijale nije imao prilike pročitati. Pitanje komunalne naknade u kojoj uzimaju u većem dijelu da bi se oslobodili jednog manjeg dijela ipak prikriveno povećanje cijene naknade. Zbog toga ispred Kluba SDP-a govori da su protiv ove odluke.

 **Vijećnik Ante Gašperov** je kazao kako se sjeća da je u prvom sazivu izabran voljom građana zastupao interese građana da se ljudima vrati doprinos. Doprinos razlikuje od naknade. Digao se g. Vidović i rekao mu čemu ti g. vijećniče gledaš na druge gradove misleći na Zadar. Što je s ljudima koji redovito plaćaju. Uvijek na kraju plaća onaj tko je redovit. Bio je politički zatvorenik imo je jugoslavenski pasoš, kad ga je isparao bilo mu je teško izlaziti preko granice. Odlučio je napraviti pasoš 1998. godine, kada je došao tamo, za zemlju rođenja napisao je Hrvatska, a ona mu je rekla ne, nego Jugoslavija. Dođe Hrvatska država ista žena, ista prostorija, napiše zemlja rođenja Jugoslavija, a ona kaže nije nego Hrvatska. Ode je u prvom sazivu imao branjenje prema onima koji plaćaju, a sada oni koji plaćaju, plaćaju deblji kraj. Ne zna da li je odluka donesena brzo, da li je u zakonskim okvirima. Zašto nisu išli modelom tri zone. Poštiva Staru jezgru grada, ali ona ima struju, čisti se i sve, dok ostali to nemaju. Njegova obećanja su da skinu komunalni doprinos. Nije za povećanje jer mu to moral ne dozvoljava. Ima informaciju da aktualna vlast koja je bila prije ostavila je dugovanje po pitanju javne rasvjete, znači li to da sredstva koja su namjenska su se ulagala u neke druge stvari. On bi izašao sa ove sjednice da su izašli i oni, ne bi bila većina i ova točka dnevnog reda ne bi prošla. Trebali su znati tehniku, oni koji ih vode ostavili su ih da preuzmu odgovornost.

 Vijeće je uz 12 glasova „ZA“ i 6 glasova „PROTIV“ donijelo Odluku o vrijednosti boda za obračun komunalne naknade koja se prilaže zapisniku pod 15) i čini njegov sastavni dio.

**Točka 16.**

Vijeće je uz 12 glasova „ZA“ i 6 glasova „PROTIV“ donijelo Odluku o izmjeni Odluke o komunalnoj naknadi koja se prilaže zapisniku pod 16) i čini njegov sastavni dio.

**Točka 17.**

**Predsjednik Vijeća** je otvorio raspravu o Prijedlogu odluke o izmjeni i dopuni Odluke o komunalnom doprinosu.

**Vijećnik Ivan Rajić** je kazao kako je jasno da bez komunalnog doprinosa grad ne može funkcionirati. Ono što će ih vrlo brzo zadesiti je novi Zakon o gradnji i moraju imati u vidu činjenicu da će se komunalni doprinos plaćati na duži rok i kod velikih investitora imat će ju još veći problem funkcioniranja Gradske uprave u smislu komunalne djelatnosti. Što se legalizacije objekata tiče, a vezano je za komunalni doprinos zamolio je stručne službe Grada da do 1.11. ove godine dostave podatke za broj stambenih jedinica koje su podnijele zahtjev za područje Zatona i Rasline.

**Vijećnik Ante Gašperov** je kazao kako što se tiče komunalnog doprinosa to je dobro. U prijašnjem sazivu zalagao se za vraćanje novca, a sada bi se založio da na prvoj sjednici koja bude sljedeća uvrste kao točku dnevnog reda dopunu po pitanju povrata novca, odnosno podizanja komunalnog doprinosa za novoizgrađene objekte. Pohvalio je vezano za naknadu za plinofikaciju i što je to uneseno.

Vijeće je uz 13 glasova „ZA“ i 5 glasova SUZDRŽANIH“ donijelo Odluke o izmjeni i dopuni Odluke o komunalnom doprinosu koja se prilaže zapisniku pod 17) i čini njegov sastavni dio.

**Predsjednik Vijeća** je utvrdio da je rasprava završena, te je u 11,50 sati zaključio sjednicu.

**ZAPISNIČAR PREDSJEDNIK**

**Mira Vudrag Kulić dr.sc. Ivica Poljičak**